# মুসলিম

মুসলিম| ১৮৬৫ সালে কায়রোয় নামাজরত মুসলমান |
| মোট জনসংখ্যা |
| আনু. **১.৮ বিলিয়ন** বিশ্বব্যাপী (২০১৬) |
| প্রতিষ্ঠাতা |
| মুহাম্মাদ (মুসলমানরা আদমকে প্রতিষ্ঠাতা হিসেবে বিবেচনা করে) |
| উল্লেখযোগ্য জনসংখ্যার অঞ্চল |
|  ইন্দোনেশিয়া | ২৩,৬৮,০০,০০০ |
|  পাকিস্তান | ২০,৮৮,০০,০০০ |
|  ভারত | ১৯,৪৬,০০,০০০ |
|  বাংলাদেশ | ১৫,১৯,০০,০০০ |
|  নাইজেরিয়া | ৯,১১,০০,০০০ |
|  মিশর | ৯,৫০,০০,০০০ |
|  ইরান | ৮,২৯,০০,০০০ |
|  তুরস্ক | ৮,২৮,০০,০০০ |
|  চীন | ৬,০০,০০,০০০–৮,০০,০০,০০০ |
|  আলজেরিয়া | ৪,২০,০০,০০০ |
| ধর্ম |
| ৮০–৯০% সুন্নি ইসলাম ১২–১৭% শিয়া ইসলাম ~১% আহ্‌মদীয়া ~১% অন্যান্য মুসলিম ঐতিহ্য (যেমন: ইবাদি) |
| ধর্মগ্রন্থ |
| কুরআন |
| ভাষা |
| আরবি (পবিত্র), উর্দু, বাংলা, মালয়, ফার্সি, জাভা, পাঞ্জাবি,বেলুচি,তুর্কি, হাউসা, ম্যান্ডারিন চীনা, উইঘুর ,বসনীয়, ইন্দোনেশিয়, কুর্দি,পশতু,সেবুয়ানো,দিভেহী এবং মুসলিম বিশ্বের ভাষা |

মুসলিম
**মুসলমান** বা **মুসলিম** (আরবি:مسلم-অর্থ: স্ব ইচ্ছায় আত্মসমর্পণকারী, অনুগত) হলো সেই ব্যক্তি যে নিজের ইচ্ছাকে আল্লাহর কাছে আত্মসমর্পণ করে ৷ তবে বর্তমানে মুসলিম বলতে একেশ্বরবাদী ইব্রাহিমীয় ধর্ম ইসলামের অনুসারিদের বা ইসলাম পালনকারীদের বুঝানো হয় বা যারা ইসলামের অনুসরণ করে তাদের মুসলমান বা মুসলিম বলা হয়। মুসলমানেরা তাদের পবিত্র গ্রন্থ কুরআনকে আল্লাহর বাণী বলে মনে করে যা ইসলামের নবী ও রাসূল মুহাম্মদ এর উপর অবতীর্ণ হয়েছে। কুরআনের পাশাপাশি মুসলিমরা পূর্বের আসমানী কিতাব গুলিতেও বিশ্বাস করে, যেমন তাওরাত (তোরাহ), জাবুর (ভক্তিমূলক সংগীত) এবং ইঞ্জিল (সুসমাচার)। এই পূর্বের জ্ঞানগুলি ইহুদি ধর্ম এবং খ্রিস্টান ধর্মের সাথেও সম্পর্কিত, যা মুসলিমরা ইসলামের পূর্ববর্তী সংস্করণ হিসেবে বিবেচনা করে। সকল মুসলমানরা ঐতিহ্যবাহী বিবরণীতে বর্ণিত নবী মুহাম্মদের শিক্ষা (সুন্নাহ) ও হাদিস অনুসরণ করে। মুসলিম আরবি শব্দ যার বাংলা অর্থ আত্মসমর্পণকারী এবং এর বাংলা পরিভাষা হিসেবে মুসলিম ও মুসলমান দুটি শব্দই সমান ভাবে ব্যবহার হয়।

## শর্তসমূহ

মুসলমানদের ধর্মীয় অনুশীলনগুলি কোরান ও হাদিসে এর মধ্যে গণ্য করা হয়েছে:

- এক আল্লাহ এবং তাঁর রাসূলের উপর নিখাদ বিশ্বাসের ঘোষণা দেয়া (শাহাদাহ),

- প্রতিদিনের পাঁচ ওয়াক্ত নামাজ আদায় করা (সালাত),

- ইসলামের দাওয়াত দিতে হবে অমুসলিম মানুষদের, তারপর তাদের ধর্মান্তরিত করা (সুনান ইবন মাজা ৩৯২৯) ।

- পুঞ্জীভূত সম্পদ হতে চন্দ্রবর্ষের হিসেবে দান করা (যাকাত)

- এবং সামর্থ্যবানদের জন্য জীবনে অন্তত একবার মক্কায় গমন করে বিধি পালন করা (হজ্জ্ব) ।

মুসলমান হওয়ার জন্য এবং ইসলাম গ্রহণের জন্য ইসলামের পাঁচটি স্তম্ভের মধ্যে একটি শাহাদাহকে (বিশ্বাস ও বিশ্বাসের ঘোষণা) উচ্চারণ করা অপরিহার্য,

اشْهَدُ انْ لّآ اِلهَ اِلَّا اللّهُ وَحْدَه لَا شَرِيْكَ لَه، وَ اَشْهَدُ اَنَّ مُحَمَّدًا عَبْدُه وَرَسُولُه

এর বাংলা অর্থ "*আমি সাক্ষ্য দিই যে, আল্লাহ্‌ ছাড়া কোন \*ইলাহ নেই। তিনি এক, তাঁর কোন অংশ নেই এবং আরও সাক্ষ্য দিই যে, মুহাম্মাদ তাঁহার **ভৃত্য** ও* **প্রেরিত''।"*

*\*ইলাহ শব্দের বাংলা অর্থ ঈশ্বর, প্রভু*

## জনমিতি

সর্বাধিক জনবহুল মুসলমান সংখ্যাগরিষ্ঠ দেশটি ইন্দোনেশিয়া, বিশ্বের ১২.৭% মুসলমান এ দেশে বসবাস করে, এর পরে পাকিস্তানে (১১.০%), বাংলাদেশে (৯.২%) এবং মিশরে (৪.৯%) রয়েছে। বিশ্বের প্রায় ২০% মুসলমান মধ্য প্রাচ্য এবং উত্তর আফ্রিকাতে বসবাস করে।

বড় সংখ্যালঘু হিসেবে ভারত, চীন, রাশিয়া, ইথিওপিয়া, আমেরিকা, অস্ট্রেলিয়া এবং ইউরোপের কিছু অংশেও দেখা যায়। মোট জনসংখ্যার অনুপাত হিসাবে স্ব-বর্ণিত মুসলমানদের সর্বোচ্চ অনুপাতের দেশটি হল মরক্কো। ধর্মান্তরিত এবং অভিবাসী সম্প্রদায়গুলি বিশ্বের প্রায় প্রতিটি অঞ্চলে রয়েছে। ৭৫-৯০% এরও বেশি মুসলমান হলেন সুন্নি, দ্বিতীয় এবং তৃতীয় বৃহত্তম সম্প্রদায় শিয়া এবং আহমদিয়া যথাক্রমে ১০-২০%, এবং ১% করে। তবে পাকিস্তান, বাংলাদেশসহ অধিকাংশ মুসলমান প্রধান দেশে আহমদিয়াদের মুসলমান হিসেবে গন্য করা হয় না।

## সংস্কৃতি

মুসলমান বা মুসলিম সংস্কৃতি বা ইসলামী সংস্কৃতি এমন শব্দগুলো যা মুসলমান এবং ঐতিহাসিকভাবে ইসলামী মানুষদের প্রচলিত সাংস্কৃতিক প্রথার বর্ণনায় ব্যবহৃত হয়। ইসলামী সংস্কৃতির প্রাথমিক রূপগুলি খোলাফায়ে রাশেদিন থেকে শুরু করে উমাইয়া খিলাফত পর্যন্ত প্রাথমিকভাবে আরব, বাইজেন্টাইন, পারস্য এবং লেভানটাইনে বিকশিত হয়েছে। তাই মুসলিম সংস্কৃতির শুরুটা ছিল প্রধানত আরবীয়। ইসলামী সাম্রাজ্যগুলোর পরিধি দ্রুত বাড়ার সঙ্গে সঙ্গে, মুসলিম সংস্কৃতিও ইরানি, বাংলাদেশি, তুর্কী, পাকিস্তানি, মঙ্গলীয়, চীনা, ভারতীয়, মালয়, সোমালীয়, মিশরীয়, ইন্দোনেশীয়, ফিলিপিনো, গ্রিক, রোমান, বাইজেন্টাইন, স্প্যানিশ, সিসিলিয়, বলকানীয়, পশ্চিমা সংস্কৃতির দ্বারা প্রভাবিত এবং তাদের সাথে সম্পৃক্ত হয়ে পড়ে। মুসলিম সম্প্রদায় বিশেষ ভাবে দুটি গোষ্ঠীতে বিভক্ত । যথা সুন্নি ও শিয়া । এই দুটি গোষ্ঠী একে অপরকে আসল মুসলিম বলে মানে না । সুন্নি প্রধানত সৌদি আরব, সংযুক্ত আরব আমিরাত, কাতার, কুয়েত, ওমান, বাহারিন, তুর্কি ইত্যাদি দেশে পাওয়া যায় । আর শিয়া প্রধানত ইরান ও ইরাকেই পাওয়া যায় ।

### উৎসব

মুসলিমরা প্রধানত দুইটি উৎসব পালন করে থাকেন।

* ঈদ উল ফিতর
* ঈদুল আযহা

#### অন্যান্য অপ্রধান উৎসব

* শবে কদর বা লাইলাতুল কদর
* শবে বরাত বা লাইলাতুল বরাত
* শবে মেরাজ বা লাইলাতুল মেরাজ
* লাইলাতুল রাগাইব
* আশুরা
* ঈদে মিলাদুন্নবী
* ঈদুল গাদীর
* ঈদুল মুবাহিলা

## আরও দেখুন

### সাধারণ সংযোগসমূহ

* ইসলামি পরিভাষাকোষ
* ইসলামের রূপরেখা
* ইসলাম সম্পর্কিত নিবন্ধের সূচিপত্র
* মুসলিম হিব্রুবিদ
* সাংস্কৃতিক মুসলিম
* ইসলামি সম্প্রদায় ও শাখা
* দক্ষিণ আমেরিকায় ইসলাম
* দেশ অনুযায়ী ইসলাম
* মুসলমান নিধন
* মুসলিম বিশ্ব
* মুসলমানদের ছুটির দিন

### তালিকা

* মুসলিমদের তালিকা
	+ মুসলিম বিজ্ঞানী ও পণ্ডিতদের তালিকা
	+ মুসলিম ধর্মতত্ত্ববিদদের তালিকা
	+ বিনোদন ও গণমাধ্যমে মুসলমানদের তালিকা
	+ মুসলিম লেখক ও কবিদের তালিকা
	+ মুসলিম সমর নেতাদের তালিকা
	+ আলজেরিয়ার মুসলিম সাধুদের তালিকা
	+ একাডেমি পুরস্কার বিজয়ী ও মনোনীত মুসলিমদের তালিকা
	+ মুসলিম দার্শনিকদের তালিকা
	+ মুসলিম ইতিহাসবেত্তাদের তালিকা
	+ মুসলিম নারীবাদীদের তালিকা
* ইসলামে ধর্মান্তরিত ব্যক্তিদের তালিকা

### পরিভাষা

* *মোহামেদান*
* *মুমিন*

## তথ্যসূত্র

## বহিঃসংযোগ

* Ritual Prayer: Its Meaning and Manner The Islamic Supreme Council of America. (ইংরেজি)